###### ÅRSMØTE 2022 I ROGALAND FUGLEHUNDKLUBB

**Onsdag 16. mars 2022, kl. 1900**

**Sted:** Løå te Geir, Sveinsvollveien Voll

Følgende dagsorden/saksliste er satt for årsmøtet:

**1. KONSTITUERING av årsmøtet**

1.1 Valg av møteleder

1.2 Valg av referent

1.3 Valg av 2 – to medlemmer til å undertegne årsmøteprotokollen

1.4 Godkjenning av innkalling og dagsorden

**2. STYRETS ÅRSBERETNING 2021**

**3. ÅRSREGNSKAP 2021 OG BUDSJETT 2022**

**4. FASTSETTELSE AV KONTINGENTER 2023**

**5. INNKOMNE FORSLAG**

5.1 Behandling av forslag fremmet av styret

* 1. Behandling av forslag fremmet av medlemmene

**6. VALG**

6.1 Valg av styreleder

6.2 Valg av styremedlemmer/vararepresentanter

6.3 Valg av revisor

6.4 Valg av valgkomité for neste årsmøte

6.5 Valg av nye utvalg/komiteer

**1. KONSTITUERING av årsmøtet**

**1.1 Valg av møteleder**

**1.2 Valg av referent**

**1.3 Valg av 2 – to medlemmer til å undertegne årsmøteprotokollen**

**1.4 Godkjenning av innkalling og dagsorden**

Dersom ingen kommentarer er kommet styret i hende innen start av årsmøtet eller

feil er/blir oppdaget, godkjennes innkalling og dagsorden uten debatt.

**2. STYRETS ÅRSBERETNING**

Utdrag fra årsberetningen 2021 gjennomgås/leses opp av styrets leder, og det gis mulighet for å komme med spørsmål og/eller kommentarer.

Årsberetningen for 2021 godkjennes av forsamlingen eller tas til etterretning av styret med kommentarer i årsmøteprotokollen.

**3. ÅRSREGNSKAP 2021 OG BUDSJETT 2022**

Årsregnskapet for 2021 presenteres av kasserer og det gis anledning til å komme med spørsmål og/eller kommentarer.

Årsregnskapet for 2021 godkjennes av forsamlingen eller tas til etterretning av styret med kommentarer i årsmøteprotokollen.

Budsjett for 2022 presenteres av kasserer og det gis anledning til å komme med spørsmål og/eller kommentarer.

Budsjettet for 2022 godkjennes av forsamlingen eller tas til etterretning av styret med kommentarer i årsmøteprotokollen.

**4. FASTSETTELSE AV KONTINGENTER 2023**

Styret foreslår ingen endring i medlemskontingentene:

1. Hovedmedlem: Kr. 500 pr år (inkl. trenings- og lufteterreng)

2. Familiemedlem: Kr. 50 pr år

3. Støttemedlem kr. 150 pr år

**5. INNKOMNE FORSLAG**

**5.1 Forslag fremmet av styret**

**5.1.1** Revisjon av regelverk for premiering av årets hund i RFK.

**5.2 Forslag fremmet av medlemmene**

**5.2.1** Forslag om innkjøp av ny båtpakke fra Simen Fugelli.

**6. VALG**

Årsmøtet skal velge nytt styre iht. lover og statutter.

Det nye styret konstituerer seg selv med fordeling av verv og arbeidsoppgaver ved første ordinære styremøte med unntak av styreleder, som velges direkte av årsmøtet.

**6.1 Valg av styremedlemmer/vararepresentanter**

Det skal velges 2 medlemmer og 2 varamedlem til styret. For detaljer, se valgkomiteens innstilling.

**6.2 Valg av revisor**

For detaljer, se valgkomiteens innstilling.

**6.3 Valg av valgkomité for neste årsmøte**

Valgkomiteen foreslås av styret og velges av Årsmøtet.

* 1. **Valg av nye utvalg/komiteer**

For detaljer, se valgkomiteens innstilling.

\* \* \*

Vedlegg: 1 - Styrets årsberetning for 2021 (på hjemmesiden)

2 – Regnskap og revisors beretning for 2021 (på hjemmesiden)

3 – Budsjettforslag 2022 (på hjemmesiden)

4 – Valgkomitéens innstilling (på hjemmesiden)

5 - Innmeldte resultater årets hunder 2021 (på hjemmesiden)

6 - Forslag fremmet av styret

7 - Forslag fremmet av medlemmer

**Vedlegg 6**

**5.1 Forslag fremmet av styret**

**5.1.1** **Revisjon av regelverk for premiering av årets hund i RFK**

Styret anbefaler at fullkombinert premiering bør gi høyere poengsum enn en ordinær jaktprøve, slik at RFK regelverk er bedre tilpasset FKF og NKK regelverk.

**Bakgrunnen for forslaget.**

Høsten 2020 gjennomførte RFK for første gang prøve innen grenen Fullkombinert (høyfjell høst). Det ble dessverre ingen premieringer. Høsten 2021 ble det på nytt gjennomført en Fullkombinert prøve og det året ble det 4 premieringer.

Regelverket for beregning av poeng som grunnlag for tildeling av Årets hund vurderer resultat fra en fullkombinertprøve på lik linje som en UK/AK-premiering.

I jaktprøvereglementet er en fullkombinertprøve beskrevet slik: Den fullkombinerte jaktprøve omfatter prøvegrenene feltarbeid, vannapport, sporapport og søksapport. Prøven skal avvikles på følgende måte: Som fullkombinert prøve med gjennomføring av alle disipliner samme dag.

En fullkombinertprøve er med andre ord to prøvegrener som gjennomføres samme dag. Det setter store krav til en hund å oppnå premiering i prøvegrenen og i de fleste sammenhenger gir en premie i fullkombinertgrenen flere poeng enn i en ordinær jaktprøve.

Nedenfor gis noen eksempler:

**FKF**: [Regler for Årets Hund](https://www.fuglehundklubbenesforbund.no/images/stories/Aretshunder/norgescup.pdf) – Norges Cup og Årets Unghund

1. premie AK 3 poeng - 1. premie AK fullkombinert 5 poeng

**NKK**: Norsk Kennel Klubs [championatregler](https://www.nkk.no/getfile.php/131964362-1614066909/Dokumenter/Aktiviteter/Utstilling/Championatregler%20pr%2001.01.2021.pdf)

1. AK fullkombinert gir inngang til å oppnå Norsk jaktchampionat (N JCH) på lik linje med ÆP på skogsfuglprøve, CACIT, Reserve CACIT, 3 x CK.

1. premie UK 2 poeng - 1. premie UK fullkombinert 4 poeng

1. premie AK 3 poeng - 1. premie AK fullkombinert 5 poeng

**Forslag til endring av regelverket for” Årets hund”**

Basert på prinsippet beskrevet over foreslås følgende endringer

|  |  |
| --- | --- |
| Nåværende poengberegning | Forslag til ny poengberegning |
| Poengberegning for jaktprøver/ fullkombinert 3. UK / 3. AK 3 poeng  2. UK/2. AK 6 poeng  1. UK/1 AK 10 poeng | Poengberegning for jaktprøver (ingen endring)  3. UK / 3. AK 3 poeng  2. UK/2. AK 6 poeng  1. UK/1 AK 10 poeng  Poengberegning for fullkombinert  3. UK / 3. AK 5 poeng  2. UK/2. AK 9 poeng  1. UK/1 AK 13 poeng |
| Beregning av poeng Rogalands troféet  Poeng fra jaktprøve (Sirdal høst, vinter I eller II, Lavland Forus)  1. VK, 1. AK, 1. UK 35p  2. VK 30p  3. VK, 2. AK 25p  4. VK, 2. UK 20p  5. VK, 3. AK 15p  6. VK, 3. UK 10p  CACIT, Res CACIT eller CK 10p | Beregning av poeng Rogalands troféet  Poeng fra jaktprøve (Sirdal høst, vinter I eller II, fullkombinert, Lavland Forus)  1. AK fullkombinert 40p  1. VK, 1. AK, 1. UK 35p  2. VK, 2.AK fullkomb, 1 UK fullkomb 30p  3. VK, 2. AK, 3 AK fullkomb, 3 UK fullkomb 25p  4. VK, 2. UK 20p  5. VK, 3. AK, 3 UK fullkomb 15p  6. VK, 3. UK 10p  CACIT, Res CACIT eller CK 10p |

I tillegg foreslås det å justere tekst for Årets UK, Årets AK og Årets skog til:

Inntil 4 premier fra jaktprøver (inklusive fullkombinert prøver) oppnådd i løpet av året, samt poeng fra høystatusløp som kommer i tillegg.

Begrunnelsen for å endre denne teksten er at det er bedømmelsen i feltdelen som avgjør hva hunden innstilles til før apportdelen. En fullkombinert premie kan aldri bli høyere enn laveste premie. Det vil si at apportdelen ikke kan løfte innstillingen fra feltdelen.

Et eksempel; en hund er innstilt til 2. premie UK fra lavland og får 10 på vannapport og 10 på søkapport (som ville gitt en 1. UK på en apportprøve) = 2 UK fullkombinert

**Konsekvens av endringen**

Endringen av poengberegning fører til en harmonisering med andre relevante regelverk.

Å tildele en fullkombinert premie kan også være en motivasjon for flere medlemmer å delta på prøven og sikre god deltagelse i årene framover.

**Forslag til vedtak:**

RFK årsmøte godtar det av styret fremlagte forslag til revidert regelverk.

**Vedlegg 7**

**5.2 Forslag fremmet av medlemmer**

**5.2.1** Simen Fugelli foreslår at klubben kjøper ny båt (med passende motor) og henger.  
Det materiellet vi har i dag når det gjelder båt og henger, synger på siste vers og bør selges.  
Anbefaler at det kjøpes en aluminiumsbåt med en størrelse over 14 fot.  
  
F. eks denne typen: <https://www.westsystem.no/p/23228/alumarine-450u>

**AluMarine 450U**

Solid og robust tur- og hyttebåt som er godkjent for hele 7 personer! Vi mener at dette er en av de aller beste båtene i sin klasse. Båten veier kun 116 kg, er godkjent for 40 hk og tar hele 7 personer.

Pris 42.990,-

**TEKNISKE DATA**

* Lengde:                                             4,45 m
* Bredde:                                              1,67 m
* Vekt:                                                  116 kg
* Ant. personer:                                    7 stk
* Lasteevne:                                         726 kg
* Maks motor:                                      40 hk
* Motorstamme:                                   Lang
* Usynkbar:                                          Ja

Båthenger til denne typen båt vil ligge på en pris mellom 20-25 000  
Pris på motor vil avhenge av størrelsen, men for stor motor er ikke å anbefale, max 20 HK  
  
Vil anta at hvis en budsjetterer med ca. 100 000,- vil en komme langt. Det er selvfølgelig også en restverdi i det gamle utstyret.

**Forslag til beslutning:**

RFK årsmøte stemmer over Simen Fugellis forslag.